Man vermoor glo meisie in kroegArgieffoto ŉ Man is in Diepkloof, Gauteng in hegtenis geneem in verband met die moord op sy 23-jarige meisie. “Daar word vermoed dat die verdagte en die slagoffer saam in ŉ kroeg gedrink het toe die verdagte ŉ mes uitgehaal, en haar verskeie kere in die bolyf gesteek het,” het konst. Sibusiso Chauke, polisiewoordvoerder, Sondag gesê. Die man het van die toneel gevlug. Die vrou is na ŉ nabygeleë hospitaal geneem en is kort na haar aankoms dood. Die man is Saterdag in die vroeë oggendure in hegtenis geneem. Hy sal na verwagting Maandag in die Protea-landdroshof verskyn.